Μάχη της Μπουκόμπα

Η Μάχη της Μπουκόμπα (Αγγλικά: Battle of Bukoba) ήταν η πρώτη νίκη των δυνάμεων της Αντάντ, στη Γερμανική Ανατολική Αφρική και μετά από τις καταστροφικές ήττες στις μάχες της Τάνγκα και του Γιασίνι. Ο στόχος των Βρετανών ήταν η καταστροφή του ασύρματου σταθμού στη Μποκόμπα (Bukoba). Λόγω της θέσης της Μπουκόμπα (Bukoba) στην ακτή της Λίμνης Βικτώρια, αποφασίστηκε ότι η επιδρομή θα έπρεπε να γίνει με τη μορφή αμφίβιας επίθεσης.

 Η επιδρομή ξεκίνησε στις 21 Ιουνίου 1915 από το Κισούμου (Kisumu) στη Βρετανική Ανατολική Αφρική. Μεταξύ των μονάδων οι οποίες επιλέχθηκαν για την επίθεση, ήταν το Πιστό Σύνταγμα του Βορείου Λάνκαστερσαϊρ (Loyal North Lancashire Regiment) και το 25ο Τάγμα Ακριτών, Βασιλικοί Τυφεκιοφόροι (25th Frontiersmen Battalion, Royal Fusiliers), ευρύτερα γνωστοί με το προσωνύμιο ως οι 25οι 'Ακρίτες' (25th 'Frontiersmen'). Αυτή η ασυνήθης μονάδα, είχε δημιουργηθεί από τον συνταγματάρχη Daniel Patrick Driscoll ως μια άτακτη δύναμη αψιμαχιών, η οποία διαμορφώθηκε από τις εμπειρίες του κατά τη διάρκεια του Δεύτερου Πολέμου των Μπόερς και αντλήθηκε σε μεγάλο βαθμό από την εν καιρώ ειρήνης, παραστρατιωτική του ομάδα, τη Λεγεώνα των Συνοριοφυλάκων (Legion of Frontiersmen). Στη δύναμη στρατολογήθηκε από το Driscoll, ένας αριθμός κυνηγών μεγάλων θηρίων —όπως ο Φρέντερικ Σέιλου (Frederick Selous), ο οποίος τότε που κατατάχθηκε ήταν 64 ετών και σκοτώθηκε στα 65 του, στο πεδίο της μάχης. Όταν έφτασαν στον αντικειμενικό τους στόχο στη Μπουκόμπα (Bukoba), οι επιτιθέμενοι αποβιβάστηκαν κατά λάθος σε ένα μεγάλο βάλτο και καθηλώθηκαν από τα Γερμανικά φυλάκια με άγριους πυροβολισμούς τυφεκίων και οπλοπολυβόλων. Τελικά, αφού κατόρθωσαν να αποκολληθούν από το βάλτο, η Βρετανική δύναμη ακινητοποιήθηκε από τους ελεύθερους σκοπευτές. Η επίθεση, συνεχίστηκε στην πόλη και τις επόμενες δυο ημέρες· ωστόσο, οι απώλειες και από τις δυο πλευρές ήσαν ελαφρές. Στις 23 Ιουνίου, οι Συνοριοφύλακες κατέλαβαν την πόλη. Ένα μέλος της μονάδας, ο Αυστραλός Υπολοχαγός Wilbur Dartnell, αναρριχήθηκε στην κορυφή του Δημαρχειακού Μεγάρου και αφαίρεσε από τον ιστό τη Γερμανική Αυτοκρατορική Σημαία, ως μια συμβολική χειρονομία νίκης. Το Φρούριο της Μπουκόμπα (Αγγλικά: Bukoba fort) και ο ασύρματος σταθμός της καταστράφηκαν, επίσης, οι Βρετανοί κυρίευσαν εκατοντάδες τυφέκια και 32.000 γύρους πολεμοφοδίων. Λόγω της κατάστασής τους ως «παράτυπης» μονάδας, ο στρατηγός Stewart, έδωσε στους μεθοριακούς, την άδεια όπως λεηλατήσουν την πόλη. Αυτό όπως ήταν αναμενόμενο, μετατράπηκε σε καταστροφή με το 25ο να ληστεύει, να βιάζει και να καίει μεγάλο τμήμα της πόλης, ήταν τόση αγριότητα που το περιστατικό έμεινε γνωστό ως η «Λεηλασία της Μπουκόμπα». Η ανώτατη διοίκηση, αργότερα ισχυρίστηκε με κάποια αμηχανία, πως δεν είχαν γίνει λεηλασίες. Ο στόχος της επιδρομής, η καταστροφή του ασύρματου σταθμού, ήταν αντιπαραγωγικός για τους Βρετανούς, καθώς τους στερούσε τη δυνατότητα να παρακολουθήσουν τις Γερμανικές μεταδόσεις, έτσι η Μπουκόμπα εγκαταλείφθηκε. Εκστρατεία Ανατολικής Αφρικής (Α΄ Παγκόσμιος Πόλεμος) Πάουλ Έμιλ φον Λέτοβ-Φόρμπεκ (Paul Emil von Lettow-Vorbeck) Μάχη του Γιασίνι Ναυμαχία για τη Λίμνη Τανγκανίκα (Αγγλικά) History of the 25th Battalion, Royal Fusiliers (Αγγλικά) Hew Strachan, The First World War in Africa (Oxford University Press, 2004) pp. 11, 116 Albania